Държавен вестник, бр. 107, 2024 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  107
Раздел IV
Проучвания и анкети
Чл. 113. Народното събрание или избраните 
от него комисии могат да извършват проучва­
ния и анкети по въпроси, засягащи държавни 
или обществени интереси.
Чл. 114. Всички държавни органи и длъж­
ностни лица от държавната и общинската 
администрация и граждани са задължени да 
предоставят необходимите сведения и доку­
менти във връзка с проучвания и анкети, дори 
когато сведенията представляват държавна или 
служебна тайна.
Чл. 115. Формата, в която се предоставят 
сведенията, се определя от Народното събрание 
или от съответната комисия.
Г л а в а  д е с е т а
ПАРЛАМЕНТАРНО НАБЛЮДЕНИЕ
И КОНТРОЛ ПО ВЪПРОСИТЕ
НА ЕВРОПЕЙСКИЯ СЪЮЗ
Чл. 116. (1) Комисията по европейските 
въпроси и контрол на европейските фондове 
изготвя проект на Годишна работна програ­
ма на Народното събрание по въпросите на 
Европейския съюз в съответствие с Работната 
програма на Европейската комисия за съответ­
ната година, в 30-дневен срок от приемането є.
(2) Проектът на Годишна работна програма 
на Народното събрание по въпросите на Евро­
пейския съюз съдържа проекти на актове на 
институциите на Европейския съюз, включени 
в Работната програма на Европейската комисия 
за съответната година, с оглед изпълнение на 
правомощията на Народното събрание съглас­
но чл. 12 от Договора за Европейския съюз и 
прилагането на Протокол (№ 1) и Протокол 
(№ 2) от Договора за функционирането на 
Европейския съюз.
(3) Проектът на Годишна работна програ­
ма на Народното събрание по въпросите на 
Европейския съюз се обсъжда и приема от 
Народното събрание.
(4) Председателят на Народното събрание 
изпраща на Министерския съвет приетата 
годишна работна програма по ал. 3.
(5) При нововъзникнали обстоятелства Ко­
мисията по европейските въпроси и контрол 
на европейските фондове може да предлага 
по своя инициатива или по предложение на 
други постоянни комисии разглеждането на 
проект на акт, който не е включен в Годишна­
та работна програма на Народното събрание 
по въпросите на Европейския съюз. В този 
случай Комисията по европейските въпроси и 
контрол на европейските фондове уведомява 
Министерския съвет за проекта на акт, като 
за разглеждането му се прилагат чл. 117 – 119.
Чл. 117. (1) Министерският съвет внася 
в Народното събрание рамкова позиция по 
проекта на акт на институция на Европейския 
съюз, включен в годишната работна програма 
по чл. 116, ал. 3, в триседмичен срок от ре­
шението на Съвета по европейските въпроси 
към Министерския съвет за одобряване раз­
пределението на акта.
(2) При настъпване на обстоятелства, които 
налагат промени в първоначалната българска 
позиция, Министерският съвет своевременно 
информира Народното събрание за тези об­
стоятелства и за промените в позицията.
Чл. 118. (1) Председателят на Народното 
събрание в срока по чл. 71, ал. 1 разпределя 
на Комисията по европейските въпроси и 
контрол на европейските фондове и на ком­
петентните постоянни комисии внесената 
от Министерския съвет рамкова позиция по 
чл. 117, ал. 1 и проекта на акта. Проектът на 
акт се предоставя от базата данни по чл. 121 
и се прилага към рамковата позиция.
(2) Комисията по европейските въпроси 
и контрол на европейските фондове по своя 
инициатива или по предложение на постоян­
на комисия може да наложи парламентарна 
резерва по проект на акт на институция на 
Европейския съюз, включен в годишната ра­
ботна програма по чл. 116, ал. 3. Парламен­
тарната резерва задължава правителството да 
не изразява становище по проекта на акт в 
Съвета на Европейския съюз до произнасянето 
на Народното събрание, но не по-късно от 
третото заседание на подготвителния орган 
на Съвета, разглеждащ проекта на акт.
Чл. 119. (1) Комисията по европейските 
въпроси и контрол на европейските фондове 
обсъжда проектите на актове на институциите 
на Европейския съюз и рамковите позиции 
по тях, като взема предвид докладите на ком­
петентните постоянни комисии, ако такива 
са постъпили. Комисията по европейските 
въпроси и контрол на европейските фондове 
изготвя доклад по проекта на акт.
(2) Постоянните комисии разглеждат проек­
та на законодателен акт за спазване на прин­
ципите на субсидиарност и пропорционалност 
при спазване на срока, определен в чл. 6 от 
Протокол (№ 2) към Договора за функциони­
рането на Европейския съюз.
(3) Когато се установи неспазване на прин­
ципа на субсидиарност в проект на законо­
дателен акт на институция на Европейския 
съюз, Комисията по европейските въпроси 
и контрол на европейските фондове изготвя 
мотивирано становище.
(4) Комисията по европейските въпроси и 
контрол на европейските фондове представя 
изготвения доклад или мотивираното стано­
вище на председателя на Народното събрание, 
който го изпраща на Министерския съвет и на 
председателите на Европейския парламент, на 
Съвета на Европейския съюз и на Европейската 
комисия в срока, определен в чл. 6 от Прото­
кол (№ 2) към Договора за функционирането 
на Европейския съюз.
Чл. 120. Народното събрание прави мо­
тивирано искане до Министерския съвет за 
внасяне в Съда на Европейския съюз на иск